b'\n_START_ARTICLE_\nDemi Lovato\n_START_SECTION_\nOpv\xc3\xa6kst\n_START_PARAGRAPH_\nLovato blev f\xc3\xb8dt i Dallas, Texas til Patrick og Diana Lovato. Hun har en stores\xc3\xb8ster, Dallas, og en yngre halvs\xc3\xb8ster, Madison De La Garza.Demis mor, Diana Heart, var en Dallas Cowboy Cheerleader og country kunstner; faderen, Patrick, flyttede til New Mexico efter deres \xc3\xa6gteskab sluttede i 1994.\n_START_SECTION_\nKarriere\n_START_PARAGRAPH_\nDemi begyndte sin karriere, da hun var seks \xc3\xa5r gammel i b\xc3\xb8rne tv-serien Barney & Friends som Angela i s\xc3\xa6son 7 og 8. _NEWLINE_I 2006 var Demi g\xc3\xa6stestjerne p\xc3\xa5 serien Prison Break som Danielle Curtin i afsnittet \xe2\x80\x9dFirst Down\xe2\x80\x9d. Hun var ogs\xc3\xa5 med i den anden s\xc3\xa6son af tv-sitcom Just Jordan som Nicole, i afsnittet \xe2\x80\x9dSlippery When Wet\xe2\x80\x9d. _NEWLINE_I januar 2007 fik hun rollen som Charlotte Adams i en Disney Channel-produktion N\xc3\xa5r Klokken Ringer USA, der havde premiere d. 26 august, 2007. Et par af hendes egne sange, heriblandt \xe2\x80\x9dShadow\xe2\x80\x9d, var med i showet. Da hun forlod serien, blev hendes karakter erstattet af Lindsey Black._NEWLINE__NEWLINE_I 2008 var Demi med i en Disney Channels Original Film, Camp Rock, hvor hun spillede Mitchie Torres, en fjorten-\xc3\xa5rig pige med dr\xc3\xb8mmen om at blive en sanger. Filmen havde pr\xc3\xa6miere d. 20. juni i USA p\xc3\xa5 Disney Channel. Hun indspillede tre sange til Camp Rock-soundtracket. Hun lavede ogs\xc3\xa5 et cover af sangen That\xe2\x80\x99s How You Know til DisneyMedia 6. Hun underskrev senere en pladekontrakt med Hollywood Records. Hendes cover af Wonderful Christmas Time er med p\xc3\xa5 albummet All Wrapped Up_NEWLINE_Demis debutalbum Don\xe2\x80\x99t Forget blev udgivet d. 23. september 2008 i USA og albummet debuterede som nummer to p\xc3\xa5 Billboard 200 chart. Jonas Brothers hjalp Demi med at skrive 6 af sangene til dette album. _NEWLINE__NEWLINE_I l\xc3\xb8bet af sommeren 2008 optr\xc3\xa5dte Demi som opvarmningsband for Jonas Brothers p\xc3\xa5 deres "Burning Up Tour". Hun var med i Disney Channel Games ved det tredje show. Efterf\xc3\xb8lgende var hun med i den anden omgang af showet Studio DC: Almost Live._NEWLINE_Demi spillede ogs\xc3\xa5 med i filmen Projekt Prinsesse, hvor hun spiller Prinsesse Rosalinde og spiller over for Selena Gomez. Filmen havde premiere i USA d. 26. juni, 2009 p\xc3\xa5 Disney Channel. . Demi udagav i sit andet album \xe2\x80\x9dHere We Go Again\xe2\x80\x9d i USA d. 21 Juli, 2009. Den f\xc3\xb8rste single fra albummet, af samme navn, blev udgivet d. 17. juni 2009 Ang\xc3\xa5ende albummet siger Demi: \xe2\x80\x9dDet vil tage en anden lyd, s\xc3\xa5 forh\xc3\xa5bentligt vil det blive modtaget vel. Jeg synger meget rock, men den her gang ville jeg lave nogle mere John Mayer-agtige sange. Forh\xc3\xa5bentlig kan jeg skrive sammen med mennesker som ham." ("It\xe2\x80\x99s going to take a different sound, so hopefully it goes over well. I sing a lot of rock, but this time I want to do more John Mayer-ish type of songs. Hopefully I can write with people like him.")_NEWLINE_Demi spillede Sonny Monroe i  Disney-serien, Sonnys Chance, der havde premiere d. 8 februar, 2009. Efter udgivelsen af filmen Camp rock 2\xc2\xa0samt filmens soundtrack i 2010, satte Demis personlige problemer hendes karriere p\xc3\xa5 pause, og det f\xc3\xb8rte til at Sonnys Chance blev afsluttet efter den anden s\xc3\xa6son. Efter sin pause besluttede Demi, at hun ville koncentere sig om musikken, dog med en g\xc3\xa6steoptr\xc3\xa6den i tv-serien "Glee" hvor hun spillede den lesbiske Dani._NEWLINE_Fra 2012 til 2014 var hun dommer i den amerikanske x-faktor sammen med Simon Cowell og Britney Spears._NEWLINE_Demi optr\xc3\xa5dte p\xc3\xa5 58th Annual Grammy Awards i 2016 sammen med andre kunstnere, i en tribute til Lionel Richie, hvor hun sang hans ikoniske sang "Hello".\n_START_SECTION_\nPrivatliv\n_START_PARAGRAPH_\nI et interview med Ellen DeGeneres, indr\xc3\xb8mmede Demi, at hun havde haft en smertefuld oplevelse med mobning i syvende klasse. If\xc3\xb8lge Demi, var mobberiet s\xc3\xa5 slemt, at hun en dag, i et anfald af frustration og ulykkelighed, bad sin mor om at blive hjemmeundervist._NEWLINE_I et interview til MTV, udtalte Demi, at hun godt kan lide heavy metal musik, is\xc3\xa6r black metal og metalcore. Hun kaldte det symphoniske black metalband Dimmu Borgir \xe2\x80\x9det af sit yndlingsliveoptr\xc3\xa6dener\xe2\x80\x9d . Demi har dog udtalte i et nyere interview, at hun ikke l\xc3\xa6ngere h\xc3\xb8rer metal, da hun er i et gladere sted i sit liv nu, og h\xc3\xb8rer bl\xc3\xb8d musik, der inspirerer hendes sangskrivning._NEWLINE_I marts-udgaven af det amerikanske blad Teen Vogue, udtaler Demi, at: \xe2\x80\x9cMin f\xc3\xb8rste passion er musik, fordi det kommer naturligt til mig. Skuespil har v\xc3\xa6ret som en hobby.\xe2\x80\x9d ("My first passion is music, because it comes naturally to me. Acting has been like a hobby.")  Demi var bedste veninder med Selena Gomez, som hun har kendt siden, Demi spurgte Selena \xe2\x80\x9com hun ville sidde p\xc3\xa5 min jakke, og tegne med farvekridt med mig\xe2\x80\x9d ved optagelsespr\xc3\xb8verne til Barney & Friends. De har siden Demis behandling i 2010 distanceret sig fra hinanden i offentligheden.'